CELEX: 32013R0728
Language: el
Date: 2013-07-25 00:00:00
Title: Εκτελεστικός κανονισμός (ΕΕ) αριθ. 728/2013 της Επιτροπής, της 25ης Ιουλίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

30.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 728/2013 ΤΗΣ ΕΠΙΤΡΟΠΉΣ
   της 25ης Ιουλίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Εχοντας υπόψη τη Συνθήκη για τη λειτουργία της Ευρωπαϊκής Ενωσης,
   Εχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ενωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να εξακολουθήσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2013.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Τροχίσκος ο οποίος αποτελείται από:
                  
                              —
                           
                           
                              τετράγωνη ανοξείδωτη χαλύβδινη πλάκα διαστάσεων 14 × 10 cm περίπου με 4 οπές για κοχλίες,
                           
                        
                              —
                           
                           
                              διχαλωτό ανοξείδωτο χαλύβδινο περίβλημα με ρουλεμάν που περιστρέφεται κατά 360°,
                           
                        
                              —
                           
                           
                              επίσωτρο από καουτσούκ διαμέτρου 13 cm περίπου και πλάτους 4 cm περίπου,
                           
                        
                              —
                           
                           
                              στεφάνη τροχού με ρουλεμάν.
                           
                        Ο τροχίσκος δύναται να εφαρμοστεί σε διάφορα είδη, όπως σε ρυμουλκούμενα, σε κρεβάτια νοσοκομείων και σε άλλα έπιπλα.
                  
                      (1) βλέπε εικόνα
               
               
                  7326 90 98
               
               
                  Η κατάταξη διέπεται από τις διατάξεις των Γενικών Κανόνων 1, 3 β) και 6 για την ερμηνεία της Συνδυασμένης Ονοματολογίας καθώς και του κειμένου των κωδικών ΣΟ 7326, 7326 90 και 7326 90 98.
                  Η κατάταξη στην κλάση 8302 αποκλείεται, καθώς η εν λόγω κλάση καλύπτει μόνον τροχίσκους με διάμετρο που δεν υπερβαίνει τα 75 mm ή πλάτος που δεν υπερβαίνει τα 30 mm (βλέπε τη Σημείωση 2 στο κεφάλαιο 83).
                  Η σκοπούμενη κύρια χρήση του τροχίσκου δεν είναι εγγενής στα αντικειμενικά του χαρακτηριστικά, δεδομένου ότι είναι επίσης κατάλληλος για είδη, για παράδειγμα, της κλάσης 8716 (ρυμουλκούμενα), της κλάσης 9402 (κρεβάτια με μηχανισμούς για κλινικές χρήσεις) ή της κλάσης 9403 (άλλα έπιπλα). Συνεπώς, η κατάταξη ως μέρος συγκεκριμένου είδους, αποκλείεται.
                  Ο τροχίσκος είναι σύνθετο είδος αποτελούμενο από διαφορετικά υλικά (ανοξείδωτο χάλυβα, καουτσούκ και πλαστικό). Το συστατικό μέρος που προσδίδει στον τροχίσκο τον ουσιώδη του χαρακτήρα είναι το περίβλημα από ανοξείδωτο χάλυβα, δεδομένου ότι αποτελεί τη βάση της δομής του τροχίσκου.
                  Ο τροχίσκος πρέπει επομένως να καταταχθεί στον κωδικό ΣΟ 7326 90 98 ως άλλο τεχνούργημα από χυτοσίδηρο, σίδηρο ή χάλυβα.
               
            
         
      
         (1)  Η εικόνα έχει αποκλειστικά ενημερωτικό σκοπό.